《过南安接孟使君辞警策多矣复承遣诗追惠遂足》
宋代·曾丰

坤元分尺谓无间，南崖北崖才尺寸。
地寒地暖差之半，乾元分尺谓无颇。
南枝北枝能几何，春早春迟差尔多。
我来幸未全失策，南枝早退不留迹。
北枝晚出犹弄色，惊见北枝问南枝。
寒香羞受时辈知，随清风入孟郊诗。
诗之视梅类高致，孟之视诗浑细事。
至大至刚浩然尺，其诗拔我尘埃余。
其尺充我情性初，吾自觉吾非故吾。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。